open-index/open-wikipedia-markdown huggingface dataset:
Robert Crais

**Robert Crais** (s. 20. kesäkuuta 1953 Independence, Louisiana) on yhdysvaltalainen kirjailija ja käsikirjoittaja. Hän asuu Kaliforniassa ja kirjoittaa dekkarityyppisiä kirjoja.

Joe Pike on päähenkilö viimeisemmissä kirjoissa, joista suomeksi ovat ilmestyneet *[[Varkaiden Laki]]* (Karisto 2012) ja *[[Vartija]]* (Karisto 2013). *Panttivangit*-kirjan pohjalta on tehty elokuva *[[Panttivanki (vuoden 2005 elokuva)|Panttivanki]]* (2005), jossa pääosaa näyttelee Bruce Willis.

## Aiheesta muualla

*Virallinen kotisivu:
Musa Silver

**Elli Elisabeth ”Musa” Silver** (16. helmikuuta 1907 Pori – 2000 Milano) oli suomalainen oopperalaulaja sekä diplomaatti. Hänen laulajanuransa kesti vain muutamia vuosia 1930-luvulla, jonka jälkeen Silver toimi kolmen vuosikymmenen ajan Suomen vara- ja pääkonsulina Milanossa. Hän oli Suomen ensimmäinen konsulin tehtävään nimitetty nainen.

## Elämä
### Lapsuus ja opinnot
Porin viidennessä kaupunginosassa syntynyt Musa Silver kirjoitti ylioppilaaksi Porin tyttölyseosta vuonna 1930, jonka jälkeen hän aloitti lääketieteen opinnot Helsingin yliopistossa. Silver jatkoi myös Porissa aloittamaansa musiikkiharrastusta opiskelemalla laulua kansalaisopistossa. Ensikonserttinsa hän teki Helsingissä vuonna 1933.

### Ura oopperalavoilla
Silver jatkoi lauluopintojaan Milanossa, jossa hän opiskeli muun muassa tunnetun italialaisen sopraanon Giannina Arangi-Lombardin johdolla. Vuonna 1936 Silver voitti Wienissä järjestetyn kansainvälisen laulukilpailun. Hän lauloi 1930-luvulla muun muassa Rooman oopperatalossa ja Zürichin Tonhallessa sekä konsertoi eri puolilla Keski-Eurooppaa. Suomen, Italian ja Sveitsin lisäksi Silver esiintyi Saksassa, Unkarissa ja Tšekkoslovakiassa.

Musa Silver ei tiettävästi tehnyt yhtään levytystä, mutta hän lauloi useissa eri radioissa. Yleisradion lisäksi Silver esiintyi ainakin Italian, Saksan, Itävallan ja Sveitsin radioissa. Yleisradion arkistossa häneltä on säilynyt ainoastaan yksi nauhoitus vuodelta 1935.

### Diplomaattina
Toisen maailmansodan sytyttyä Silver jätti oopperalavat ja alkoi vuonna 1941 työskennellä sihteerinä Suomen Milanon pääkonsulaatissa. Hän jatkoi tehtävässä vuoteen 1951 saakka, ollen vuodet 1944–1945 Bernin suurlähetystön sihteerinä. 

Vuonna 1952 Musa Silver nimitettiin Suomen Milanon varakonsuliksi. Hän oli ensimmäinen konsulin tehtäviä hoitanut suomalainen nainen. Vuonna 1961 Silveristä tehtiin pääkonsuli, jona hän toimi aina vuoteen 1979 saakka.

Silverin ystäväpiiri Italiassa käsitti vuosikymmenten aikana suuren joukon maassa vaikuttaneita suomalaisia eri alojen taiteilijoita sekä Italiassa vierailleita poliitikkoja ja yhteiskunnallisia vaikuttajia. Hän ystävystyi muun muassa kirjailija Mika Waltarin kanssa, jonka Silver järjesti hoitoon tämän sairastuttua uupumukseen Italian-matkallaan vuonna 1953.

Musa Silver sai ansioistaan useita kunnimerkkejä. Hänelle myönnettiin muun muassa Suomen Valkoisen Ruusun ritarikunnan suurristi ja Suomen Leijonan ritarimerkki. Lisäksi Silver sai korkeimman italialaisen kunniamerkin Italian tasavallan ansioritarikunnan suurristin. 

Musa Silver kuoli kotikaupungissaan Milanossa 93-vuotiaana vuonna 2000.

## Lähteet
*Ritva Sievänen-Allen: *Musa Silver – matka muistoihini*, WSOY 1996. 

### Viitteet
100 Greatest Britons

**100 Greatest Britons** oli Britannian yleisradioyhtiö BBC:n syksyllä 2002 järjestämä kilpailu, jossa katsojat saivat valita äänestämällä ”historian merkittävimmät britit”. Kymmenen eniten ääntä saanutta henkilöä esiteltiin sen jälkeen **Great Britons** -nimisessä television dokumenttisarjassa. Ohjelman formaatti kopioitiin seuraavina vuosina useisiin maihin. Suomessa Yleisradio järjesti vuonna 2004 vastaavan äänestyksen nimellä Suuret suomalaiset.

100 Greatest Britons -äänestyksen loppukilpailussa annettiin kaksi miljoonaa ääntä ja sen voitti pääministeri Winston Churchill (1874–1965). Kymmenen kärkeen sijoittuivat myös insinööri Isambard Kingdom Brunel, Walesin prinsessa Diana, luonnontieteilijä Charles Darwin, näytelmäkirjailija William Shakespeare, tiedemies Isaac Newton, kuningatar Elisabet I, muusikko John Lennon, amiraali Horatio Nelson ja lordiprotektori Oliver Cromwell. Kolumnisti Jukka Relander on tulkinnut brittien pitävän äänestyksen kymmenen kärjen nojalla maataan ennen kaikkea politiikan ja tieteen suurvaltana. Poikkeuksina ovat vain englannin kielen keskeisten standardien asettaja Shakespeare, lähes kulttihahmoksi kohonnut prinsessa Diana ja kansainvälisestikin erittäin merkittävän brittiläisen popmusiikin keskeinen vaikuttaja John Lennon.

Verrattuna Suomen (Suuret suomalaiset) ja Saksan (Unsere Besten) äänestyksiin sadan suurimman britin lista oli huomattavasti naisvaltaisempi. Kahdenkymmenen suurimman britin joukkoon mahtui neljä naista: kuningattaret Elisabet I ja Viktoria, prinsessa Diana ja pääministeri Margaret Thatcher. Suomessa ja Saksassa kymmenen suurimman joukossa oli vain yksi nainen, Suomessa presidentti Tarja Halonen ja Saksassa natsismin vastaisen taistelun keulakuvaksi noussut Sophie Scholl, joka hänkin sai jakaa kunnian veljensä kanssa.

Toinen merkittävä ero toisaalta brittiläisen ja toisaalta suomalaisen ja saksalaisen sadan parhaan listojen välillä on, että suomalaisilta ja saksalaisilta puuttuvat useiden vuosisatojen ajalta suuret, kansakuntaa yhdistäneet hahmot. Suomi on kansakuntana Britanniaan verrattuna nuori, ja Saksa taas oli pääosan uudesta ajasta jakaantuneena moniin kuningas- ja ruhtinaskuntiin, jolloin keskeisiä valtakunnallisesti kokoavia hahmoja ei päässyt kasvamaan ja kehittymään. Lisäksi Saksan historiaa varjostaa Hitlerin Saksan yli kymmenen vuotta pitkä kausi.

## Lähteet
* Jaana Iso-Markku (toim.): *Suuret suomalaiset*. Helsinki: Otava, 2004. .

### Viitteet

## Aiheesta muualla
* 100 Greatest Britons
Ahti Pelttari

**Ahti Kalervo "Zapa" Pelttari** (s. 1961) on suomalainen laulaja ja lauluntekijä, joka aloitti uransa punkin ja uuden aallon saralla. Hänet tunnetaan parhaiten 1970-luvun lopulla perustetusta yhtyeestä Kadotetut, jossa hän myös soittaa bassoa. Pelttari on esiintynyt myös nimillä Ahti, Zapa ja Zapa Punaparta. Levytyksiä hän on tehnyt Johanna Kustannuksen eri levymerkeille, ja myös pienkustantamoille sekä omakustanteita.

## Yhtyeet

* Kadotetut
* Hånd Sprøjte
* Rakkauden prikaati
* Kadotetut siskot
* Nuoriso-Kadotetut

## Tuotanto

### Albumit

* Kadotetut: *[[Kadotetut (albumi)|Kadotetut]]*, LP, (Beta, 1984)
* Kadotetut: *[[Liian suuri suu]]*, LP,  (Pyramid/Amulet, 1985)
* Kadotetut: *[[Zapa!]]*, LP,  (Pyramid, 1987)
* Zapa: *Mustarastas*, LP-kasetti (Hiljaiset Levyt, UJO, 1998)
* Zapa: *Luokses sun* (Tuotantoyhtiö Kimmo Helistö Oy, 2018)

### Kokoelma

* Kadotetut: *Askel taaksepäin*, CD, (Johanna Kustannus, 2001)

### Singlet

* *[[Anna sydämesi]]* / *Me kutsutaan teidät mukaan* (Johanna Kustannus, 1981)
* *Zapa*, vinyyli-single (UJO, 1993)
* *Ahti*: "Kävelen vanhan kouluni ohi'", "Kärpänen", Lumilinna", CD, (Johanna Kustannus, 2000)

### Muut levyt

* Useita esiintyjiä: *Moskovan Festivaali 85 / МОЛОДЕЖНЫЕ ПЕСНИ ДРУЖБЫ* (Melodija, 1985)
* Useita esiintyjiä: *[[Punk ja yäk! – Suomipunk 1977–1987]]* (4 CD, Stupido Records, 2009)

## Lähteet

* http://www.nrgm.fi/artikkelit/15-kadotetut-hiljaiset-kyyneleet-1985/
* Kadotetut finnimusic.net:issä

### Viitteet

## Kirjallisuutta

* 

## Aiheesta muualla
* 
*
Tolocirio

**Tolocirio** on Espanjan kunta Kastilia ja Leónin itsehallitoalueella Segovian maakunnassa. Se sijaitsee maakunnan länsiosassa Segovian luoteispuolella. Kunnassa on arviolta 56 asukasta (vuonna 2016) ja sen pinta-ala on 9,44 neliökilometriä.

## Lähteet

## Aiheesta muualla
Janne Ojala

**Janne Ojala** on suomalainen muusikko, joka on metalliyhtyeiden Gloomy Grimin ja Twilight Opheran rumpali. Vuosina 1999–2004 hän soitti myös goottimetallin yhtyeessä Silentiumissa.

## Kalusto
;Rummut
* Pearl-rummut
* Bosphorus-symbaalit
* ACD Unlimited pedaalit
* Balbex -rumpukapulat
* Pearlin stand/räkki

## Aiheesta muualla
* 
* Janne Ojala metal-archives.com-sivustolla
Ruunarinteet

**Ruunarinteet** on vuonna 1965 avattu laskettelukeskus Savonlinnassa. Keskus sijaitsee 8 kilometrin päässä kaupungin keskustasta. Rinteitä on kuusi, joista neljä on valaistu, ja rinteiden pituudet ovat 200-630 metriä ja korkeusero on enimmillään 85 metriä. Ruunarinteillä on lasten rinne, pulkkamäki ja laskijoille Snow Park, välinevuokraamo, rinnekahvio ja laavu. Ankkurihiihtohissin kapasiteetti on 1400 henkilöä tunnissa. Ruunarinteen huipulta aukeaa maisema Pihlajavedelle.

## Aiheesta muualla
*Ruunarinteiden sivut
Fritz ter Meer

**Fritz ter Meer** (4. heinäkuuta 1884 – 27. lokakuuta 1967) oli saksalainen kemisti ja natsisotarikollinen.
 
Fritz ter Meer oli 1925–1945 IG Farbenin johtokunnassa, jossa osallistui keskitysleirisuunnitteluun. Fritz ter Meer tuomittiin 1948 Nürnbergin oikeudenkäynnissä seitsemäksi vuodeksi vankilaan. Päästyään vapaaksi 1951 hänestä tuli lääketeollisuus-yhtiö Bayerin johtokunnan puheenjohtaja (Aufsichtsratsvorsitzender).
Pierre McGuire

**Pierre McGuire** (s. 8. elokuuta 1961, Englewood, New Jersey) on yhdysvaltalainen jääkiekkoasiantuntija ja entinen valmentaja. Hän on toiminut vuodesta 2011 lähtien NBC-kanavan kommentaattorina, ja on työskennellyt myös TSN-kanavalla kommentaattorina.

Valmennusurallaan McGuire on voittanut Stanley Cupin kahdesti, toimiessaan Pittsburgh Penguinsin apuvalmentajana 1990-luvun alussa. Lisäksi McGuire toimi Hartford Whalersin päävalmentajana 67 ottelun ajan kaudella 1993–1994.

## Lähteet
Geoffrey Unsworth

**Geoffrey Unsworth** (1914 Lancashire, Englanti – 29. lokakuuta 1978 Bretagne, Ranska) oli brittiläinen elokuvaaja. 

Vuosina 1932–1937 Unsworth työskenteli Gaumont British Picture Corporationilla ja siirtyi myöhemmin Technicolorin palvelukseen. Hän voitti uransa aikana kaksi Oscaria ja viisi BAFTA-palkintoa. Lisäksi Unsworth sai Brittiläisen imperiumin upseerin (OBE) arvonimen vuonna 1976. Hän kuoli *[[Tess – viattomuuden tarina]]n* kuvausten aikana.

## Lähteet

## Aiheesta muualla
*
Nokkosverbena

**Nokkosverbena** eli **nokkosrautayrtti** (*Verbena urticifolia*) on verbenakasveihin kuuluva laji, jota kasvaa Pohjois-Amerikassa. Se on monivuotinen ruoho, jolla on isonokkosta (*Urtica dioica*) muistuttavat sahalaitaiset lehdet ja pienet valkoiset kukat.

## Levinneisyys
Nokkosverbena esiintyy Yhdysvaltojen ja Kanadan itä- ja keskiosissa länsisuunnassa Teksasiin ja Saskatchewaniin asti. Laji on löydetty Suomen alueella kerran, Helsingin Pasilan kaatopaikalta vuonna 1965.

## Lähteet
* United States Department of Agriculture, Germplasm Resources Information Network (GRIN), Taxonomy for Plants: ''Verbena urticifolia'' L.
* United States Department of Agriculture (USDA): PLANTS Profile, ''Verbena urticifolia'' L.

### Viitteet

## Aiheesta muualla
* ITIS: ''Verbena urticifolia''
Riaza

**Riaza** on kunta Segovian maakunnassa Espanjassa. Riazan pinta-ala on 149 neliökilometriä. Asukkaita oli 2187 vuonna 2016. Etäisyyttä Segoviaan on 73 kilometriä. Postinumero on 40500.

## Kuvia

Plaza Mayor de Riaza.jpg|Plaza Mayor
Iglesia de Nuestra Señora del Manto - 03.jpg|Iglesia de Nuestra Señora del Manto
Barral 1935 Espigadora2.jpg|Emiliano Barral (1896-1936): Lääkäri Antonio García Tapian patsas


## Lähteet
Purppuranätkelmä

**Purppuranätkelmä** (*Lathyrus cicera*) nätkelmiin kuuluva hernekasvilaji. Sitä käytetään rehukasvina.

Laji esiintyy Euroopassa ja Aasiassa: Etelä-Euroopassa Portugalista Kreikkaan, Sveitsissä, Ukrainassa, Makaronesiassa, Pohjois-Afrikassa, Aasiassa länsiosasta Keski-Aasiaan sisäosaan. Purppuranätkelmä on löydetty Suomen alueella kerran, Helsingin Lauttasaaressa vuonna 1940, Marokosta tuodun korkkikaarnan mukana levinneenä tulokaskasvina.

## Lähteet
* United States Department of Agriculture, Germplasm Resources Information Network (GRIN), Taxonomy for Plants: ''Lathyrus cicera'' L.

### Viitteet

## Aiheesta muualla
* ITIS: ''Lathyrus cicera'' 
* United States Department of Agriculture (USDA): ''Lathyrus cicera'' 
* Agriculture Western Australia: Growing dwarf chickling (''Lathyrus cicera'')  (pdf)
Altum

**Altum** on suomalaisen metalliyhtyeen Silentiumin toinen studioalbumi. Se on julkaistu vuonna 2001 levymerkillä Spikefarm Records.

## Kappaleet
# 
# 
# 
# 
# 
# 
# 
# 
# 

## Kokoonpano
* Matti Aikio – laulu, bassokitara
* Tiina Lehvonen – laulu
* Juha Lehtioksa – kitara
* Toni Lahtinen – kitara
* Janne Ojala – rummut
* Sami Boman – kosketinsoitin
* Jani Laaksonen – viulu

### Muut tekijät
* Arttu Sarvanne – äänittäjä
* Mikko Karmila – miksaaja
* Mika Jussila – masteroija
* Janne-Matti Nurminen – kansikuva

## Arvostelut
* Soundi: 

## Lähteet

## Aiheesta muualla
* 
* Altum discogs.com -sivustolla
Mychael Danna

**Mychael Danna** (s. 20. syyskuuta 1958) on kanadalainen elokuvamusiikin säveltäjä.

## Filmografiaa
**[[Suloinen ikuisuus]]* (1997)
**[[Jäämyrsky]]* (1997)
**[[Pedon sydän (elokuva)|Pedon sydän]]* (2001)
**[[Monsoon Wedding]]* (2001)
**[[Water (vuoden 2005 elokuva)|Water]]* (2005)
**[[Tideland]]* (2005)
**[[Alaston totuus]]* (2005)
**[[Capote]]* (2005)
**[[Matkalla Beetlehemiin]]* (2006)
**[[Little Miss Sunshine]]* (2006)
**[[Surf’s up – tyrskyn ratsastajat]]* (2007)
**[[(500) Days of Summer]]* (2009)
**[[The Imaginarium of Doctor Parnassus]]* (2009)
**[[Piin elämä]]* (2012)
**[[Maailma vailla loppua (minisarja)|Maailma vailla loppua]]* (2012, minisarja)
**[[Devil’s Knot]]* (2013)
**[[Transcendence]]* (2014)
**[[Billy Lynn’s Long Halftime Walk]]* (2016)
**[[Eteenpäin (vuoden 2020 elokuva)|Eteenpäin]]* (2020)

## Aiheesta muualla
* 
* Mychael Dannan verkkosivusto
Seducia

__NOTOC__
**Seducia** on Silentiumin neljäs studioalbumi, joka julkaistiin 25. tammikuuta 2006.

## Kappaleet
#
#
#
#
#
#
#
#

## Kokoonpano

;Yhtye
* Riina Rinkinen – laulu
* Matti Aikio – laulu, basso
* Juha Lehtioksa – kitara
* Toni Lahtinen – kitara
* Jari Ojala – rummut
* Sami Boman – kosketinsoitin, taustalaulu, äänittäjä, tuottaja
* Elias Kahila – sello

;Tuotanto
* Tuomo Valtonen – äänittäjä, tuottaja
* Arttu Sarvanne – äänittäjä (jouset)
* Mika Jussila – masteroija
* Ville Angervuori – valokuvat
* Tuomo Povelainen – kansikuva

## Arvostelut
* Desibeli.net: 
* Imperiumi.net: 9+/10
* Lammaszine: *suopea*

## Lähteet

## Aiheesta muualla
* 
* ''Seducia'' discogs.com -sivustolla
Åhus

**Åhus** on taajama Kristianstadin kunnassa Etelä-Ruotsissa. Se sijaitsee Skånen läänissä ja Skånen maakunnassa Itämeren Hanöbuktenin rannalla. Vuoden 2010 lopussa taajamassa oli 9 423 asukasta.

Åhus on aikaisemmin ollut kauppala. Sillä oli käytössään oma vaakuna. Åhus on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon.

Åhusissa sijaitsee Absolut Companyn vodkatislaamo.


Kuva:Åhus vapen.svg|Åhusin kauppalan vaakuna


## Väestönkehitys

## Lähteet

## Aiheesta muualla
Vinslöv

**Vinslöv** on taajama Hässleholmin kunnassa Etelä-Ruotsissa. Se sijaitsee Skånen läänissä ja Skånen maakunnassa. Vuoden 2010 lopussa taajamassa oli 3 984 asukasta.

Vinslöv on aikaisemmin ollut kauppala. Kauppalalla ei ollut käytössään omaa vaakunaa.

## Väestönkehitys

## Lähteet

## Aiheesta muualla
Holtåsin kalliopiirrokset

**Holtåsin kalliopiirrokset** tai **Holten kalliopiirrokset** ovat kalliopiirroksia sisältävä kuvakenttä, joka  sijaitsee Levangerissa Pohjois-Trøndelagin läänissä Norjassa. Kuvakenttä on ajoitettu kivikaudelle. Kuviot löydettiin vuonna 1962 tietöiden yhteydessä.

Kuvakenttä on kooltaan vain noin 40 neliömetriä, mutta sisältää 102 kuviota. Useimmat kuviot esittävät hirvieläimiä. Jotkin eläinkuviot voidaan tunnistaa hirviksi, peuroiksi tai kauriiksi, mutta eräät kuviot ovat niin tyyliteltyjä, ettei lajitunnistusta voida tehdä. Osa kuvioista ovat geometrisiä kuvioita tai linjoja, joiden merkitystä ei tiedetä. 

Kuvakenttä löytyy valtatie 111 (fylkesvei 111) eli vanhan E18 eteläpuolelta noin kilometri pohjoiseen Ronglanista.

## Lähteet
*

## Kirjallisuutta
* Kristen Møllenhus: Helleristningene på Holtås i Skogn. *Det Kongelige Norske Videnskabers Selskabs skrifter 1968 (4)*. Trondheim 1968
* 

## Aiheesta muualla
*Luukkonen, Ismo: Holtås
Tapen kaari

**Tapen kaari** on harvinainen halo.

Halo näkyy kirkastumina tai lyhyinä kaarimaisina muodostumina. Kaaret ovat noin 46 asteen päässä auringosta siitä ylä- ja alaviistoon. Kaaria on sekä auringon ylä- että alapuolella kaksi, yleisemmin havaittava primääri ja harvinaisempi sekundääri. Yläprimääri on yleisin havaittu osamuoto. Muut ovat alaprimääri, joka näkyy horisontin yläpuolella vain auringon ollessa yli 18 asteen korkeudella, alasekundääri, jota ei todennäköisesti havaita muuten kuin horisontin alapuolella, ja yläsekundääri, josta ei ole tehty havaintoja ja joka esiintyy vain auringon ollessa matalalla horisontin alapuolella.

Haloa havaitaan eniten jääsumussa, yläpilvissä se on hyvin harvinainen. Se esiintyy usein 46 asteen sivuavien kaarten kanssa. Halo syntyy Parry-asentoisesta jääkiteestä, jossa päätypinnat ovat pystyasennossa ja kaksi prismapintaa vaakatasossa.

Halo on nimetty sen Etelämantereella havainneen Walter Tapen mukaan. Ensimmäisen kerran se lienee kuitenkin kirjannut William Parry vuonna 1820.

## Lähteet
Sansone

**Sansone** (”Simson”) on vuonna 1961 valmistunut italialainen seikkailuelokuva, jonka on ohjannut Gianfranco Parolini. Lajityypiltään peplumia edustavan elokuvan päähenkilöä Simsonia näyttelee yhdysvaltalainen kehonrakentaja Brad Harris.

## Juoni
Nimestään huolimatta elokuvan sankarilla ei ole juurikaan yhteistä Raamatun henkilöhahmon kanssa. Simson saapuu Sullaniin, jossa paha neuvontantaja Warkalla on vanginnut kuningatar Milan ja asettanut tämän paikalle Romildan. Simson vangitaan, mutta hän pakenee ja liittyy Warkallaa vastustaviin kapinallisiin. Warkalla kiduttaa kapinallisjohtajan sisarta Janinea saadakseen tämän paljastamaan veljensä olinpaikan. Simson pelastaa Janinen, mutta joutuu jälleen vangiksi. Simson kohtaa Warkallan gladiaattorit, voittaa nämä ja saa kansan nousemaan kapinaan. Warkalla surmaa Romildan ja pakenee ryöstösaaliin kanssa, mutta Simson saa hänet kiinni. Mila palaa Sullanin valtaistuimelle ja Simson lähtee kohti uusia seikkailuja.

## Näyttelijät

## Tuotanto
*Sansone* on kaikkine peplumkliseineen hyvin tyypillinen lajityyppinsä edustaja. Se kohoaa keskitason yläpuolelle Gianfranco Parolinin ohjauksen ja näyttävän lavastuksen ansiosta. Brad Harris on voimamies, joka osaa myös näytellä, ja hänen rinnallaan nähdään toinenkin peplumfilmien sankari, Sergio Ciani alias Alan Steel. Elokuvan varsinainen tähti on kuitenkin ranskalainen Serge Gainsbourg, joka tekee erinomaisen suorituksen vastenmielisenä ja läpeensä pahana Warkallana.

Elokuvan saksalaisessa julkaisussa *Herkules im Netz der Cleopatra* (”Herkules Kleopatran verkossa”) päähenkilö kantaa nimeä Herkules ja ranskalaisessa versiossa *Samson contre Hercule* (”Simson vastaan Herkules”) Herkuleeksi on nimetty Sergio Cianin esittämä Macigno eli ”Järkäle”. Seuraavana vuonna ilmestyi samojen tekijöiden *[[La furia di Ercole]]*, joka käytännössä on *Sansonen* uudelleenfilmatisointi..

## DVD-julkaisut
Elokuvasta on saatavilla italialaisen RHV:n hyvälaatuinen DVD, joka sisältää myös englanninkielisen ääniraidan. Amerikkalainen Alphan julkaisu on erittäin heikkotasoinen.

## Lähteet

## Aiheesta muualla
*
Van Steenwinckel

Arkkitehti- ja taiteilijasuku **van Steenwinckel** on hollantilais-tanskalainen suku, jonka 1600-luvulla suunnittelemia rakennuksia ja teoksia on Kööpenhaminassa, esimerkiksi Frederiksborgin linna. Kuninkaat Kristian IV ja Fredrik IV antoivat paljon töitä alankomaalaisille taiteilijoille, joista osa jäi pysyvästi Tanskaan.

* Hans van Steenwinckel vanhempi (1545–1601), flaamilais-tanskalainen arkkitehti ja kuvanveistäjä
* Lorenz van Steenwinckel (1585–1619), tanskalainen arkkitehti ja kuvanveistäjä, Hans van Steenwinckel vanhemman poika
* Hans van Steenwinckel nuorempi (1587–1639), tanskalainen arkkitehti ja kuvanveistäjä, Hans van Steenwinckel vanhemman poika
* Oluf van Steenwinckel (k. 1659), rakennusmestari, luultavasti Hans van Steenwinckel nuoremman poika
* Hans van Steenwinckel nuorin (1638–1700), tanskalainen arkkitehti ja kuvanveistäjä, Hans van Steenwinckel nuoremman poika

## Lähteet
* *Otavan suuri enskylopedia, osa 9*, s.v. ”Tanskan taide”, s. 6993–6994. Otava, 1981. .
Herandin kalliopiirrokset

**Herandin kalliopiirrokset** sijaitsevat Herandin Bakkossa Jondalin kunnassa Hordalandin läänissä Norjassa. Piirrosten motiivit sisältävät lähinnä maatalousväestön symboliikkaa. Ne ajoitetaan noin 1&nbsp;100−500 eaa. eli pronssikaudelle. Ensimmäinen kirjallinen mainita kuvakentästä on vuodelta 1903.

Kuvakentässä on noin 150 kuviota. Ne esittävät veneitä, ihmishahmoja, uhrikuppeja, renkaita ja hedelmällisyyssymboliikkaa. Kentässä on harvinaisen paljon hedelmällisyysmagiaan viittaavia kuvia.  

Kuvakenttä sijaitsee Utneen vievän valtatien (riksvei 550) varrella Kalhagenissa noin 500 metriä itään Herandin satamalaiturista. Mariskarvetin mäellä on 85 kuviota käsittävä kenttä, josta tunnistetaan muun muassa laivoja, ihmishahmoja, jalanjälkiä, vesikuvioita, renkaita ja uhrikuppeja. Kuvioiden tulkinnat vaihtelevat elämänkaaresta uskontoon ja satoisuudesta aurinkorituaaleihin. Kuvia on tutkittu ja konservoitu vuodesta 1972 saakka ja edelleen löydetään uusia kuvioita. Piirrokset on ilmeisesti hakattu kallion pintaan metallityökaluilla tai kovia kivimateriaaleja käyttäen. Kuvakentän kuvioita on alettu hiljattain maalata niiden paremman erottumisen takia.

## Aiheesta muualla
* Herandin kalliopiirrokset
Jauhe

**Jauhe** on hienojakoista ainetta, joka on tehty kiinteästä aineesta jauhamalla. Jauhetusta viljasta käytetään tavallisesti nimitystä jauho, kun taas jauhetta voidaan tehdä mistä tahansa aineesta. Tiettyjä jauheita käytetään myös tekniikassa ja maalaamisessa. Jauheita hyödyntävät ainakin jauhemetallurgia ja jauhemaali.

Erilaisia jauheita elintarvikkeissa:
* Kaakaojauhe
* Leivinjauhe
* Maitojauhe

Muita jauheita:
* Rautajauho
* Kuparijauho 

## Lähteet
Amortean

__NOTOC__
**Amortean** on Silentiumin viides studioalbumi, joka julkaistiin 3. joulukuuta 2008.

## Kappaleet
#
#
#
#
#
#
#
#
#

## Kokoonpano
### Yhtye
* Matti Aikio – laulu, basso
* Riina Rinkinen – laulu
* Toni Lahtinen – kitara
* Juha Lehtioksa – kitara
* Jari Ojala – rummut
* Sami Boman – kosketinsoitin, soitinnus

### Vierailevat muusikot
* Jyväskylän Naislaulajat – kuorolaulu
* Rita Varonen – kuoronjohtaja
* Hannu Honkonen – orkesterinjohtaja

### Tuotanto
* Kärtsy Hatakka – tuottaja
* Sami Niittykoski – äänittäjä
* Pauli Saastamoinen – masteroija
* Mikko Murtoniemi – kuoron äänitys
* Tuomo Povelainen – kuvat, grafiikka

## Arvostelut
* Desibeli.net: 
* Imperiumi: 7/10
* Keskisuomalainen: *positiivinen*
* Lammaszine: *positiivinen*

## Lähteet

## Aiheesta muualla
* 
* Amortean discogs.com -sivustolla
Tenosyklidiini

**Tenosyklidiini** (**TCP**) on dissosiatiivinen anestesialääke jolla on stimulantti ja hallusinogeeninen vaikutus. Sillä on samankaltaisia vaikutuksia fensyklidiinin (PCP) kanssa, mutta se on huomattavasti voimakkaampi. TCP:tä on käytetty vain vähän 1970–1980-luvuilla, ja siitä tiedetään hyvin vähän.
Vaahtopistooli

**Vaahtopistooli ** voi tarkoittaa seuraavia asioita:

* Palontorjunnassa käytettävä vaahtopistooli
* Uretaanivaahdon levitykseen käytettävä vaahtopistooli
Infinita Plango Vulnera

**Infinita Plango Vulnera** on suomalaisen goottimetallin yhtyeen Silentiumin esikoisalbumi. Se on julkaistu vuonna 1999, ja se on Spinefarm Recordsin alajakson Spikefarm Recordsin ensimmäinen julkaisu.

## Kappaleet
#	 
#
#
#
#
#
#
#
#
#

## Kokoonpano
* Matti Aikio – laulu, basso
* Tiina Lehvonen – laulu
* Juha Lehtioksa – kitara
* Toni Lahtinen – kitara
* Janne Ojala – rummut
* Sami Boman – kosketinsoitin
* Jani Laaksonen – viulu

### Muut tekijät
* Arttu Sarvanne – äänittäjä 
* Mikko Karmila – miksaaja
* Mika Jussila – masteroija

## Lähteet

## Aiheesta muualla
* 
* Infinita Plango Vulnera discogs.com -sivustolla
Benosyklidiini

**Benosyklidiini** (**BCP**, **BTCP**) *bentsotiofenyylisykloheksyylipiperidiini*, on psykoaktiivinen aine ja muuntohuume joka kuuluu aryylisykloheksylamiineihin. Se toimii voimakkaana selektiivisenä dopamiinin takaisinoton estäjänä ja psykostimulanttina. 

Toisin kuin sille sukua olevat kemikaalit kuten ketamiini tai fensyklidiini (PCP), sillä ei ole antikonvulsanttista, anesteettista, hallusinogeenista tai dissosiatiivista vaikutusta.

BCP:tä on myös käytetty yrityksissä löytää yhtenäistä kemiallista rakennetta selektiivisille dopamiinin takaisinoton estäjille.

Benosyklidiiniä on löydetty useista ekstaasitableteista joita on myyty MDMA:na.

## Lähteet
Aito Hitti Pohjanmaa

**Aito Hitti Pohjanmaa** oli Etelä- ja Keski-Pohjanmaalla toiminut rockmusiikkia lähettänyt paikallisradio, jonka omisti Sanoma Media Finland. Vaikka kanava oli osa Aito Hitti -radioketjua, se lähetti myös paljon omaa ohjelmaa, kuten paikallisia haastatteluita, sekä paikallisuutiset ja -mainokset. Aito Hitti-nimen alle radiokanava siirtyi 1. syyskuuta 2016. Tätä ennen kanavapaikalla toimi City Pohjanmaa, joka oli yhteistyössä puolivaltakunnallisen Radio Cityn kanssa. Elokuussa 2019 Sanoma Media Finland ilmoitti ostavansa Kevyt Kanavan.

Aiemmin Aito Hitti Pohjanmaan taajuuksilla lähettivät muun muassa Radio Seinäjoki ja Radio Paitapiiska.

## Lähteet
Mika Jussila

**Mika Jussila** on suomalainen masteroija (mastering engineer) sekä yksi Finnvox-studion omistajista. Jussila on heinäkuuhun 2018 mennessä masteroinut 3 847 CD-albumia, joista 1 518 on metallimusiikkia tai hard rockia. 1980-luvulla Jussila ehti kaivertaa noin 2 000 vinyyli-LP:tä ennen vinyylilevyjen tuotannon lopettamista Finnvox-studioilla.

Mika Jussilan ura Finnvoxin masteroijana alkoi lokakuun 29. päivä 1984. Ensimmäiset kahdeksan vuotta Jussila masteroi vinyylilevyjä ja päätoimiseksi CD-masteroijaksi hän siirtyi 1993 masteroituaan CD:itä vinyylilevyjen rinnalla jo muutamana aikaisempana vuonna. Huippuvuosina 2000-luvun taitteessa Jussila teki noin 250 albumimasterointia vuodessa, mutta luku on laskenut noin 90 albumin vuositahtiin. Jussilan asiakkaista yli puolet on ulkomaalaisia.

Masteroinnin ohessa Jussila on toiminut myös juniorivalmentajana salibandyseura Espoon Oilersissa.  Nykyään hän toimii myös ammattivalokuvaajana ja on erikoistunut rockyhtyeiden livekuvauksiin. Jussilan kuvia on julkaistu lehdissä, kirjoissa ja levynkansissa.

## Lähteet

## Aiheesta muualla
* Mika Jussilan kotisivu.
2C-SE

**2C-SE** on vähän tunnettu psykedeelinen huume 2C-luokasta. Se on 4-seleno muunnos 2C-T:stä.

2C-SE:n kehitti ensimmäisenä Alexander Shulgin, ja kirjassaan *[[PiHKAL]]* hän on listannut annostukseksi noin 100&nbsp;mg ja vaikutusajaksi 6–8 tuntia. 2C-SE aiheuttaa vähäisiä visuaalisia harhoja.

2C-SE:stä on olemassa vain vähän tietoa, muun muassa sen farmakologisista ominaisuuksista, metabolismista ja myrkyllisyydestä; seleeniyhdisteet yleensä ovat myrkyllisiä suurina määrinä, vaikka seleeni onkin tärkeä hivenaine.

## Katso myös
* NBOMe
* Psykedeeliset tryptamiinit
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla
* PiHKAL-kirja osoitteessa Erowid 
* isomerdesign.com
Minerva Pappi

**Minerva Pappi** (27. joulukuuta 1975 – 24. joulukuuta 2024) oli suomalainen äänitteiden masteroija.

Vuonna 1992 Minerva valitsi opiskelupaikakseen editointia opettavan taidelukion. Päätökseen vaikuttivat vahvasti kiinnostus kelanauhureihin, videonauhureihin, kasettisoittimiin, televisioon sekä radioon. Pappi aloitti Finnvoxilla vuonna 1995, jossa hän työskenteli vuoteen 2013 saakka. Sen jälkeen hän siirtyi Chartmakersille, ja vuonna 2016 hän perusti oman Waudio-masterointistudion Helsingin Vallilaan.

Pappi masteroi uransa aikana tuhansia albumeita.

## Lähteet

## Aiheesta muualla
* Waudio Masterointi, masterointistudio 
* Minerva Pappi; Chartmakers
VDV

Lyhenne **VDV** voi viitata seuraaviin:

* Rafael van der Vaart, alankomaalainen jalkapalloilija
* Venäjän maahanlaskujoukot, Vozdušno-desantnyje voiska ()
Google TV

**Google TV** on Googlen, Intelin, Sonyn ja Logitechin yhdessä tuottama älytelevisioiden käyttöjärjestelmä, joka on saatavilla erillisenä lisälaitteena tai älytelevision ominaisuutena. LG:n uusiin televisioihin se tulee oletuksena. Laitetta ohjataan kauko-ohjaimella, jossa on qwerty-näppäimistö ja puheohjaus. Laitetta ei ole saatavilla Suomessa. Ensimmäiset Google TV -laitteet julkistettiin toukokuussa 2010. Google TV lakkautettiin vuonna 2014.

## Ominaisuudet
Google TV sisältää tuen suoratoistopalveluille. Laitteessa on oletuksena Google Chrome, YouTube sekä joitakin muita Googlen sovelluksia. Lisäksi laitteeseen voi ladata Google Playn kautta uusia sovelluksia. Laite tukee myös internetin Flash-pelejä.

## Historia
Google TV julkistettiin 6. syyskuuta 2010. Ensimmäiset laitteet valmistettiin yhdessä Intelin, Sonyn ja Logitechin kanssa. Laitteet käyttivät Intelin CE4100-suoritinta. Laitteet eivät menestyneet kovin hyvin ja tuottivat tappioita valmistajilleen. Google aloitti uusien laitteiden kehittelyn Sonyn, LG:n, Samsungin ja Vizion kanssa vuonna 2012. Uudemmat laitteet käyttävät ARM-suorittimia. Google TV:n SDK suljettiin vuonna 2014 ja sen tilalle julkaistiin Android TV.

## Lähteet
Gianfranco Parolini

**Gianfranco Parolini** (20. helmikuuta 1925 Rooma – 26. huhtikuuta 2018 Rooma) oli italialainen elokuvaohjaaja ja käsikirjoittaja. Hänet tunnetaan myös taiteilijanimellä *Frank Kramer*.

Parolinin ura alkoi vuonna 1950 Roberto Rossellinin elokuvasta *[[Francesco, Jumalan narri]]*. Hän työskenteli aluksi käsikirjoittajana ja myöhemmin myös ohjaajana. Parolini on ohjannut muun muassa peplumelokuvia, vakoilujännäreitä ja italowesternejä.

## Ohjaustyöt
* *Il bacio dell'Aurora* (1953) 
* *François il contrabbandiere* (1953)
* *[[Sansone]]* (1961)
* *[[Anno 79 – La distruzione di Ercolano]]* (1962)
* *[[La furia di Ercole]]* (1962)
* *I dieci gladiatori* (1963)
* *Il Vecchio Testamento* (1963)
* *[[Ursus voittamaton]]* (*Gli invincibili tre*, 1964)
* *[[Mekong – Idän timanttihelvetti]]* (*Die Diamantenhölle am Mekong*, 1964)
* *Johnny West, il mancino* (1965)
* *Kommissar X: Drei gelbe Katzen* (1966)
* *[[Lohikäärmeiden kynsissä]]* (myös *Tappajat – elättekö ikuisesti?*; *Kommissar X: In den Klauen des goldenen Drachen*, 1966)
* *[[Miehemme X: Tapaus kultatytöt]]* (*Kommissar X: Jagd auf Unbekannt*, 1966)
* *Operazione tre gatti gialli* (1966)
* *I fantastici 3 supermen* (1967)
* *Las siete magníficas* (1967)
* *[[Vihreät koirat]]* (*Kommissar X: Drei grüne Hunde*, 1967)
* *[[Siniset pantterit]]* (*Kommissar X: Drei blaue Panther*, 1968)
* *[[Yksinäinen taistelija]]* (*Se incontri Sartana, prega per la tua morte*, 1968)
* *[[Sabata – salaperäinen ratsastaja]]* (*Ehi amico... c’è Sabata, hai chiuso*, 1969)
* *[[Viisi miestä helvettiin]]* (*5 per l’inferno*, 1969)
* *Indio-Black: sai che ti dico? Sei un gran figlio di...* (1970)
* *[[Sabatan paluu]]* (*E’ tornato Sabata... Hai chiuso un’altra volta*, 1971)
* *Sotto a chi tocca!* (1972)
* *[[Hongkongin rämäpäät]]* (*...Questa volta ti faccio ricco!*, 1974)
* *[[Veijariveljekset]]* (*Noi non siamo angeli*, 1975)
* *[[Villi joukko]]* (*Diamante Lobo*, 1976)
* *Yeti: il gigante del XX secolo* (1977)
* *Alla ricerca dell’Impero sepolto* (1987)

## Lähteet

## Aiheesta muualla
* 
*
Puolan malja

**Puolan malja** on nimitys Helsingissä vuonna 1830 tapahtuneelle poliittiselle skandaalille, jossa ylioppilaiden väitettiin kohottaneen maljan Venäjää vastaan kapinoiville puolalaisille.

Puolan kapina, joka alkoi 29. marraskuuta 1830, oli laajennut koko Euroopan puheenaiheeksi. Venäjän keisari Nikolai I pelkäsi kumouksen leviävän, minkä seurauksena myös Suomen viranomaiset pitivät tavallistakin tiukemmin silmällä kaikkea vähänkin epäilyttävää toimintaa. Helsingissä joukko ylioppilaita oli juhlinut 16. joulukuuta 1830 *[[pro gradu]]* -koetuloksiaan Mennin kahvilassa Aleksanterinkadulla, ja tilaisuudessa oli kohotettu ”puolalainen malja”.

Matematiikan dosentti Claes Albert Tulindberg ilmiantoi osalliset muutamia kuukausia jälkeenpäin ja kertoi joukossa olleen myös kaksi yliopiston opettajaa, Johan Ludvig Runeberg ja Johan Jakob Nervander. Huhupuheiden mukaan ilmiannon syynä oli se, että Nervander oli Tulindbergin kilpailija avointa matematiikan apulaisprofessuuria haettaessa.

Kireässä ilmapiirissä tapaus sai suhteettoman huomion ja siitä raportoitiin itselleen keisarille. Tapauksen pelättiin asettavan suomalaisten lojaaliuden tsaarinvallalle epäilyksenalaiseksi, joten siihen reagoitiin tiukasti. Ministerivaltiosihteeri ja yliopiston virkaatekevä kansleri Robert Henrik Rehbinder matkusti Pietarista Helsinkiin tutkimaan tapausta. Hänen kuulusteluissaan Nervander kiisti edes olleensa paikalla ja Runeberg keksi selittää kyseessä olleen väärinkäsitys. Hän sanoi ylioppilaiden kutsuvan lasin viimeistä juomatilkkaa ”puolalaiseksi”. Lisäksi kaikki läsnä olleet väittivät Tulindbergin olleen niin tukevassa humalassa, ettei hän olisi voinut seurata tilannetta kovinkaan tarkasti. Rehbinder hyväksyi selitykset ja lopulta Pietarista vaadittiin vain rehtoria antamaan julkinen varoitus osallisille. Rehbinder sanoi myöhemmin tapausta kanslerikautensa vaikeimmaksi.

Vaikka ylioppilaspiireissä tunnettiinkin yleisesti jonkinlaista sympatiaa kapinoivia puolalaisia kohtaan, kyseessä tuskin oli kovin vakava poliittinen kannanotto vaan pikemminkin kiinnostuksen ilmaiseminen maailmantapahtumiin.

## Lähteet

## Aiheesta muualla
* ”Ylioppilaan vapaus 100 vuotta sitten: Puolan kapinallisten malja”. ''Suomen Kuvalehti'' 20.12.1930, nro 51–52, s. 19. Kansalliskirjaston digitaaliset aineistot.
Maija Könönen

**Maija Könönen** (s. 26. kesäkuuta 1955 Joensuu) oli venäläisen kulttuurin tutkimuksen professori Itä-Suomen yliopistossa. Könönen valittiin virkaan viiden vuoden määräajaksi 1. tammikuuta 2012 alkaen ja määräaikaisuus päättyi vuoden 2018 lopussa. Sen jälkeen hän toimii vetäjänä tutkimushankkeessa *Normaalin rajoilla – dementian ja vanhuuden kulttuuriset merkitykset suomalaisessa ja venäläisessä kulttuurissa*. Hänen tutkimuskohteenaan hankkeessa on ”dementia” venäläisessä kirjallisuudessa ja kulttuurissa. 

Könönen suoritti kauppatieteiden maisterin tutkinnon vuonna 1980 Turun kauppakorkeakoulussa, filosofian maisterin tutkinnon vuonna 1996 Helsingin yliopistossa ja filosofian tohtorin tutkinnon vuonna 2003 Helsingin yliopistossa. Hänet nimitettiin Helsingin yliopiston venäläisen kirjallisuuden dosentiksi vuonna 2009. Könönen toimi Suomen Akatemian tutkijatohtorina vuosina 2005–2008.

## Lähteet
Violent Journey Records

**Violent Journey Records** on suomalainen metallimusiikkiin keskittyvä itsenäinen levy-yhtiö, joka on perustettu vuonna 2007. Yhtiön nimi tulee omistajan ja perustajan Vesa Ruokankaan nimikirjaimista.

## Yhtyeet

* A.O.D.
* Adastra
* Antagonist Zero
* Antipope
* Aratic
* Bloodride
* Burden A.D.
* Coprolith
* Corpset
* Cpt. Kronos
* Cyphosis
* Deathmarched
* Disformed
* Domination Black
* Exsecratus
* Fleshred

* Goathemy
* Halladrol
* Hatetrend
* I Lied
* Ironclad
* The Jasser Arafats
* Kaunis Kuolematon
* Mors Subita
* My Funeral
* National Napalm Syndicate
* Nowen
* Nuclear Omnicide
* Ominous
* Oranssi Pazuzu
* Ordog
* Pyuria

* Rain of Acid
* Rawage
* Redeye
* Reprisal Scars
* Sadistik Forest
* Sawhill Sacrifice
* Skirmish
* Thromdarr
* Torture Pulse
* Unhoped
* Valonkantajat
* Witheria
* Zenith Reunion

## Lähteet

## Aiheesta muualla
* Violent Journey Recordsin kotisivu 
*
Jussi-palkinnot 2013

**Jussi-gaala 2013** järjestettiin 3. helmikuuta 2013 Helsingin Kaapelitehtaalla. Tilaisuudessa jaettiin Jussi-palkinnot vuoden 2012 parhaille elokuville. Gaalan juonsivat Mikko Leppilampi ja Vappu Pimiä. Tilaisuuden televisioi MTV3 ja se keräsi 676 000 katsojaa. 

Eniten palkintoja keräsi *[[Puhdistus (elokuva)|Puhdistus]]* viidessä eri sarjassa. Toisaalta merkittävät parhaan elokuvan, parhaan ohjauksen sekä parhaan käsikirjoituksen Jussit menivät elokuvalle *[[Kohta 18]]*. Uutena palkintokategoriana aloitti parhaan maskeeraussuunnittelun Jussi.

## Voittajat ja ehdokkaat

Yleisön suosikkielokuvaksi äänestettiin *[[Nightmare – painajainen merellä]]*.

## Lähteet

## Aiheesta muualla

* Jussi-gaala 2013 MTV3:n sivuilla
Ruohola

**Ruohola** on suomenkielinen sukunimi. Ruohola-nimisiä henkilöitä:

* Akseli Ruohola (s. 1998), suomalainen suunnistaja
* Jarkko Ruohola (s. 1963), suomalainen asianajaja, Suomen Asianajajaliiton ent. puheenjohtaja
* Juha-Petri Ruohola (s. 1964), lääkintälippueamiraali
* Laura Ruohola (s. 1970), suomalainen toimittaja
* Lauri Ruohola (1899–1976), suomalainen pesäpalloilija
* Matti Ruohola (1940–2014), suomalainen näyttelijä ja ääninäyttelijä.
Häivänirkko

**Häivänirkko** (*Leucodonta bicoloria*) on lähes valkoinen yöperhoslaji ja suvun *Leucodonta* ainoa laji.

## Koko ja ulkonäkö
Häivänirkko on keskikokoinen, valkoinen perhonen, jota ei voi sekoittaa muihin lajeihin. Etusiivet ovat puhtaan valkoiset ja siiven keskiosassa sisempi ja ulompi poikkiviiru erottuvat vaihtelevasti mustina, katkeilevina juovina. Poikkiviirujen väliin jäävällä alueella on vaihtelevissa määrin kirkkaan oranssia väriä, joka muodostaa yleensä L-kirjaimen muotoisen alueen. Aivan siiven takareunassa on pientä mustaa täplitystä. Takasiivet ovat puhtaan valkoiset. Perhosen ruumis on valkoisen karvan peittämä, mutta etenkin keskiruumiin etuosa voi olla kellertävänsävyinen. Siipiväli 34–40&nbsp;mm.

Etenkin Suomessa lajilla esiintyy värimuoto *albida*, jolta puuttuu oranssi väri ja joka saattaa olla muutenkin lähes kuvioton.

## Levinneisyys ja lentoaika
Lajia tavataan Euroopasta Japaniin saakka. Suomessa sitä tavataan maan etelä- ja keskiosissa suunnilleen Kokkola-Lieksa-linjalle saakka, ei kuitenkaan Ahvenanmaalla. Perhoset lentävät yhtenä sukupolvena touko-kesäkuun vaihteesta heinäkuun loppupuolelle. Lennon huippu lienee juhannuksen aikoihin, mutta valoisassa kesäyössä perhosten houkuttelu valolle on vaikeaa, joten arviointi on vaikeaa. Lentoaika yksittäisellä havaintopaikalla on melko lyhyt.

## Elinympäristö ja elintavat
Häivänirkko on melko paikoittainen laji, joka elää kosteissa, runsaasti aluskasvillisuutta kasvavissa lehtimetsissä sekä soilla ja niiden reunamilla. Pohjoiseen päin mentäessä lajin tyypilliset elinympäristöt muuttuvat kuitenkin kuivemmiksi ja lämpimämmiksi. Perhosia tavataan lähes ainoastaan niiden tyypillisessä elinympäristössä, ja ne lentävät pääasiassa lyhyen aikaa iltahämärissä, joskin naaraat voivat olla aktiivisia myös päivisin. Koiraat tulevat valolle, naaraat erittäin harvoin.

Naaras munii 200–400 munaa ryhmiksi lehtien alapinnoille puiden latvustoihin. Munat kuoriutuvat runsaan viikon kuluttua, ja toukat elelevät yksittäin lehtien alapinnoilla. Toukat ovat täysikasvuisia elokuun alussa ja koteloituvat yhteensidottujen lehtien väliin kehräämänsä kotelokopan sisään. Kotelo putoaa lehtien pudotessa maahan ja talvehtii, joskus kahdestikin.

Juuri ennen koteloitumistaan toukka jyrsii asuttamansa oksan kuoren rikki koko oksan ympäri aiheuttaen oksan kuihtumisen. Tämän käyttäytymisen syytä ei tunneta.

## Ravintokasvi
Toukka elää koivuilla (*Betula*).

## Lähteet

## Aiheesta muualla
* toukka 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Kętrzyn

**Kętrzyn** () on kaupunki Puolassa Kętrzynin piirikunnassa. Vuonna 2015 kaupungissa asui vajaat 28&nbsp;000 asukasta.

Kaupunki on perustettu vuonna 1329, ja virallisen kaupungin aseman se sai vuonna 1357. Vuonna 1914 kaupungin lähellä käytiin Saksan ja Venäjän välillä Masurian järvialueen taistelu, joka oli osa Tannenbergin taistelua.

Kaupungin läheisessä metsässä sijaitsi Adolf Hitlerin vanha hallintobunkkeri Sudenpesä. Puna-armeija valloitti kaupungin saksalaisilta vuonna 1945 Veiksel–Oder-operaatiossa. Kaupunki luovutettiin Puolalle Potsdamin konferenssissa, kaupungissa asuneet saksalaiset karkotettiin, ja tilalle tuli puolalaisia. Vuonna 1950 kaupungin nimeksi muutettiin Rastenburgin tilalle Kętrzyn.

## Lähteet

## Aiheesta muualla
Vekaransalmen lossi

**Vekaransalmen lossi **oli Saimaan Vekaransalmessa Sulkavan kunnassa Virmutjoki–Sulkava seututietä 438 liikennöinyt lossi, joka yhdisti Ruokolahden ja Sulkavan. Vekaransalmella maantie ylitti Saimaan syväväylän, jonka syväys on vähintään 4,2 metriä. 

Vekaransalmen lossin oli rakentanut Uudenkaupungin Työvene Oy vuonna 1995. Ennen Vekaransalmea lossi palveli Turun saaristossa. Lautan kantavuus oli 70 tonnia ja se otti kerrallaan enintään 21 henkilöautoa. Vekaransalmen virran leveys lauttapaikan kohdalla on 252 metriä.

Lossi lopetti liikennöinnin 16. lokakuuta 2019, kun Vekaransalmen silta avattiin liikenteelle.

## Liikenne
Liikennemäärät vuonna 2011 Vekaransalmen kohdalla olivat noin 650 ajoneuvoa vuorokaudessa, josta raskaan liikenteen osuus oli noin 5 %. Kesäisin liikennemäärät olivat merkittävästi suuremmat, noin 900 ajoneuvoa vuorokaudessa, johtuen kesäasukkaista ja turisteista. Lossi liikennöi tarvittaessa ja kuljettaja piti työehtosopimuksen mukaiset tauot määräajoin. Vekaransalmen lossin käytöstä aiheutuvat kustannukset tienpitäjälle olivat vuonna 2011 yhteensä 960 000 euroa. Syväväyläliikenteen määrä Vekaransalmen kohdalla on noin 800–1000 alusta vuodessa. Vekaransalmen kautta uitetaan noin 0,7–1,0 miljoonaa kuutiometriä puuta vuodessa.

## Siltahanke
Pohjois-Savon ely-keskus käynnisti keväällä 2012 tiesuunnitelman Vekarasalmen lossin korvaamiseksi sillalla. Lossin korvasi noin 620 metriä pitkä kiinteä silta, joka sijoittuu lossin pohjoispuolelle noin 80 metrin päähän lossista. Siltaa varten suunniteltiin uutta maantietä noin 1,9 kilometriä. Vekaransalmen sillan tiesuunnitelma valmistui keväällä 2013. Tiesuunnitelman laatimiseen saatiin EU-rahoitusta EAKR-ohjelmasta.

Lossin korvaavan sillan rakentaminen aloitettiin vuoden 2018 alussa ja se avattiin liikenteelle 16. lokakuuta 2019.

## Lähteet

## Aiheesta muualla
* Vekaransalmen lossin aikataulu ja tekniset tiedot 
* Lautta nro: 200
Ceviche

**Ceviche** [sevitše] on Etelä-Amerikasta kotoisin oleva limetillä raakakypsytettävä kalaruoka. Cevichen raaka-aineeksi sopivat esimerkiksi kuha, lohi tai tonnikala.

Cevichen annetaan marinoitua sitrushedelmistä peräisin olevasta happamassa mehussa. Näissä oleva sitruunahappo denaturoi merenelävien proteiinit ja saa ne näyttämään lähestulkoon kypsennetyiltä, ja luonnollisesti mehu maustaa raaka-aineen samanaikaisesti. (Hapan marinadi ei toki kuitenkaan tapa mahdollisia bakteereja tai loismatoja.)

Perinteistä cevicheä marinoidaan jopa kolmen tunnin ajan, mutta 1970-luvulla yleistynyttä nykyaikaista cevicheä valmistettaessa marinointiaika on lyhyempi. Sopivaa kalaraaka-ainetta käytettäessä aika voi lyhentyä aineksien sekoittamisen ja pöytään tuomisen vaatimaan aikaan.

Ceviche on Perun kansallisruoka.

## Lähteet

## Aiheesta muualla
Gallery of Pain

**Gallery of Pain** on suomalaisen thrash metal -yhtyeen A.O.D.:n ensimmäinen studioalbumi. Se on julkaistu vuonna 2010 levymerkillä Violent Journey Records.

## Kappaleet
#
#
#
#
#
#
#
#
#

## Kokoonpano
;Yhtye
* Mika Luoma – laulu
* Kimmo Osmo – kitara
* Jussi Arkela – kitara
* Pasi Osmo – basso
* Jussi Samppala – rummut

;Tuotanto
* Jani Riihimäki – äänittäjä, tuottaja
* Junnu Mäki – äänittäjä
* Samu Oittinen – masteroija
* Juha Vuorma – grafiikka

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
*
Isonirkko

**Isonirkko** (*Peridea anceps*) on kookas nirkkoihin kuuluva yöperhoslaji. Suomessa se on tavattu vain muutaman kerran harhailijana.

## Koko ja ulkonäkö
Etusiivet ovat muodoltaan pitkänomaiset, hieman läpikuultavat ja niiden pohjaväri on likaisen harmaanruskea, jota kellertävät siipisuomut sävyttävät. Sisempi poikkiviiru on tumma, kaareva ja terävästi mutkitteleva. Ulompi poikkiviiru erottuu heikosti. Siiven ulko-osassa siipisuonten väleissä on tummat, siivensuuntaisesti venyneet laikut. Keskitäplä on ruskea ja muodoltaan pitkulainen. Siiven takareunassa on tumma suomutupsu. Takasiivet ovat kuviottomat ja kellertävän valkoiset, vain etureunastaan tummanharmaat. Siipiväli 50&ndash;67&nbsp;mm naaraiden ollessa koiraita kookkaampia ja ruumiiltaan rotevampia.

## Levinneisyys ja lentoaika
Isonirkon levinneisyys kattaa suurimman osan Eurooppaa, pohjoisimpia osia lukuun ottamatta. Sitä tavataan myös Pohjois-Afrikassa ja idässä Kaukasukselle saakka. Suomessa lajia on tavattu vain satunnaisena harhailijana, ensimmäisen kerran Nurmijärveltä vuonna 2003. Sittemmin perhosia on tavattu muutamia kertoja Uudeltamaalta ja kerran Varsinais-Suomesta. Perhoset lentävät yhtenä sukupolvena toukokuussa.

## Elinympäristö ja elintavat
Isonirkon elinympäristöjä ovat valoisat ja lämpimät metsät, joissa kasvaa tammia. Sitä tavataan harvoin kaukana tyypilliseltä elinpaikaltaan. Perhoset aloittavat lennon illan hämärtyessä ja jatkavat keskiyölle saakka. Päivisin perhoset lepäävät puiden rungoilla tai oksilla. Valolle tulevat yksilöt ovat pääasiassa koiraita naaraiden osuuden ollessa 20&ndash;30&nbsp;%. Valopyyntihavaintojen perusteella naaraat myös lopettavat lentonsa koiraita aikaisemmin illalla ja ne liikkuvat joskus tavanomaista elinympäristöään tiheämmissäkin metsissä. Laji voi sopivalla paikalla olla melko runsaslukuinen.

Naaras munii 150&ndash;250 munaa muutaman kymmenen munan ryhmiksi oksille ja lehtien alapinnoille. Toukat viihtyvät aluksi pienissä ryhmissä, mutta erakoituvat kasvaessaan. Ne oleskelevat pääasiassa lehtien alapuolella keskiruodin vieressä. Toukat ovat täysikasvuisia elo-syyskuussa, jolloin ne muuttuvat pinnaltaan öljyisiksi ja vaeltavat etsimään koteloitumispaikkaa. Kotelo on maa-aineksella naamioidun kotelokopan sisällä aivan maanpinnan alla. Kotelo talvehtii, joskus kahdestikin.

## Ravintokasvi
Toukan ravintokasveja ovat tammet (*Quercus*), etelämpänä myös pyökit (*Fagus*) sekä koivut (*Betula*).

## Lähteet

## Aiheesta muualla
* Suomen perhostutkijain seura: ohjeita tummien nirkkolajien tunnistamiseen 
* toukka 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Australian avoin tennisturnaus 2013 – miesten kaksinpeli

Novak Đoković oli voittanut turnauksen kaksi viimeisintä kertaa, ja saavutti nyt kolmannen peräkkäisen voittonsa.

## Sijoitetut pelaajat

# **[[Novak Đoković]] (mestari)**
# Roger Federer *(välierät)
# [[Andy Murray]] *(loppuottelu)
# David Ferrer *(välierät)
# [[Tomáš Berdych]] *(puolivälierät)
# Juan Martín del Potro *(3. kierros)
# [[Jo-Wilfried Tsonga]] *(puolivälierät)
# Janko Tipsarević *(4. kierros)
# [[Richard Gasquet]] *(4. kierros)
# Nicolás Almagro *(puolivälierät)
# [[Juan Mónaco]] *(1. kierros)
# Marin Čilić *(3. kierros)
# [[Milos Raonic]] *(4. kierros)
# Gilles Simon *(4. kierros)
# [[Stanislas Wawrinka]] *(4. kierros)
# Kei Nishikori *(4. kierros)

<ol start="17">
<li> [[Philipp Kohlschreiber]] *(3. kierros)
 Aleksandr Dolgopolov *(1. kierros)
<li> [[Tommy Haas]] *(1. kierros)
 Sam Querrey *(3. kierros)
<li> [[Andreas Seppi]] *(4. kierros)
 Fernando Verdasco *(3. kierros)
<li> [[Mihail Južnyi]] *(2. kierros)
 Jerzy Janowicz *(3. kierros)
<li> [[Florian Mayer]] *(2. kierros)
 Jürgen Melzer *(3. kierros)
<li> [[Martin Kližan]] *(1. kierros)
 Marcos Baghdatis *(3. kierros)
<li> [[Thomaz Bellucci]] *(1. kierros)
 Marcel Granollers *(2. kierros)
<li> [[Radek Štěpánek]] *(3. kierros)
 Julien Benneteau ''(4. kierros)

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
*Miesten kaksinpelin turnauskaavio